रौनकसिंह सोफे पर बैठा दा आस्ता-आस्ता पींदा जा करदा हा, ते इंयां बुहासरै दा हा जियां अपने आपै कन्ने गल्ल करै दा होयै--"नेईं नेईं मेरे कन्ने उनें जिस चाल्ली दा बरताऽ कीता, ओह् पराह्ला-पराह्ला नेईं हा। मिगी ते उनें बौह्ने आस्तै बी नेईं आखेआ। इक बारी नेईं मुस्कराए। नेईं ते पैह्ले ओह् मेरे कन्ने केह्-केह् गल्लां नेईं हे करदे। मेरे बैरियें मेरे खलाफ भलेआं उन्दे क’न्न भरी ओड़े न। "एह् आखियै उन्न अपना गलास इक्कै डीका डाफी ओड़ेआ।